**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са** **Двадесет седме посебне сједнице Народне скупштине Републике Српске,**

**одржане 1. фебруара 2022. године**

Двадесет седма посебна сједница Народне скупштине Републике Српске одржана је 1. фебруара 2022. године у Бањој Луци.

Предсједник Народне скупштине Републике Српске Недељко Чубриловић (у даљем тексту предсједник) отворио је Двадесет седму посебну сједницу и констатовао да постоји кворум за рад, те да су одсуство са сједнице најавили народни посланици: Гордана Тешановић, Гордана Видовић, Милан Радовић, Бегија Смајић, Крсто Јандрић, Будимир Балабан и Драган Чавић.

Предсједник је обавијестио присутне да ће *дан за гласање* бити по окончању расправе о предложеној тачки дневног реда, те да се ради уз препоруке Института за јавно здравство Републике Српске.

На основу члана 170 став 4 Пословника Народне скупштине Републике Српске („Службени гласник Републике Српске“, број 66/20), (у даљем тексту Пословник), сједница је заказана на захтјев предсједника Народне скупптине Републике Српске.

Посланици су усвојили

**ДНЕВНИ РЕД**

**1. Политичко-економска ситуација у Босни и Херцеговини**

са ***49 гласова за, једним против и 23 су се уздржала од гласања.***

Прешло се на разматрање тачке дневног реда.

Ад – 1: **Политичко-економска ситуација у Босни и Херцеговини**

На основу члана 133 став 7 Пословника, посланици су усвојили приједлог Колегијума Народне скупштине Републике Српске да о овој тачки говоре по два представника клуба посланика и посланичке групе са ***49 гласова за, 20 против и два су се уздржала од гласања.***

Уводно излагање дао је Недељко Чубриловић, предсједник Народне скупштине Републике Српске.

Затим је Колегијум одобрио обраћање предсједницима парламентарних политичких странака из Републике Српске који су упутили захтјев за обраћање у трајању до 20 минута уз напомену да имају право по пет минута учешћа у току расправе, те су се исти обратили сљедећим редослиједом:

* Горан Селак – СПС,
* Ненад Нешић – ДНС,
* Дарко Бањац – НПС,
* Ненад Стевандић – УС,
* Бранислав Бореновић – ПДП,
* Петар Ђокић – СП,
* Мирко Шаровић – СДС и
* Милорад Додик – СНСД.

Посланицима се обратио Драган Човић, предсједник ХДЗ БиХ.

У расправи су учествовали: Миладин Станић, Јелена Тривић, Жељка Цвијановић, предсједник Републике Српске, Перица Бундало, Сенад Братић, Срђан Мазалица, Споменка Стевановић, Душко Ивић, Радован Вишковић, предсједник Владе Републике Српске, Александар Главаш, Игор Жунић и Милан Тубин.

Закључена је расправа, а завршну ријеч дао је Недељко Чубриловић, предсједник Народне скупштине Републике Српске.

Након завршне ријечипрешло се у ***дан за гласање****.*

*У* ***дану за гласање***,1. фебруара 2022. године*,* своје одсуство најавили су сљедећи народни посланици: Гордана Видовић, Гордана Тешановић, Драган Чавић, Будимир Балабан, Крсто Јандрић, Милан Шврака, Бранко Бутулија, Горан Селак, Саво Вулић, Максим Скоко, Александар Главаш, Дане Малешевић, Мирко Совиљ. Душко Ивић, Миладин Станић, Дарко Бабаљ, Небојша Вукановић, Недељко Гламочак, Томица Стојановић, Давор Шешић, Стево Јоксимовић, Иванка Марковић, Милан Радовић, Јелена Тривић, Миленко Вићановић, Игор Црнадак, Љубиша Крунић, Сенад Братић, Един Рамић, Бегија Смајић, Соња Караџић Јовичевић, Перица Бундало и Раденко Чупић.

**Закључци у вези политичко-економске ситуације у Босни и Херцеговини**

1. Народна скупштина Републике Српске констатује да нису престали разлози због којих је Народна скупштина Републике Српске усвојила закључке на Двадесетoj посебној сједници одржаној дана 30. 7. 2021. године.
2. Народна скупштина Републике Српске констатује да су се представници Републике Српске у институцијама БиХ понашали и дјеловали у складу са закључцима усвојеним на Двадесетој посебној сједници одржаној дана, 30. 7. 2021. године.
3. Народна скупштина тражи да представници Републике Српске изабрани у Парламентарну скупштину БиХ предложе закон о забрани злоупотребе појма геноцид.
4. Народна скупштина Републике Српске тражи од Владе Републике Српске да у парламентарну процедуру упути Закон о финансирању невладиних организација.
5. Народна скупштина Републике Српске подржава што скорије усвајање и ступање на снагу закона о утврђивању поријекла имовине и посебном порезу на имовину.
6. Народна скупштина Републике Српске ће основати радно тијело за борбу против корупције и својим актима предвидјети да на челу тог радног тијела буде представник опозиције.
7. Народна скупштина Републике Српске тражи од Парламентарне скупштине БиХ да прије сваке сједнице достави Народној скупштини све материјале на разматрање ради заузимања ставова у адекватном временском року.
8. Народна скупштина тражи од Савјета министара БиХ да прије сваке сједнице достави све материјале Влади Републике Српске на разматрање ради заузимања ставова у адекватном временском року.
9. Народна скупштина тражи од Предсједништва БиХ да прије сваке сједнице достави све материјале предсједнику Републике Српске ради заузимања ставова у адекватном временском року.
10. Народна скупштина Републике Српске сматра да је у складу са закључцима са Двадесете посебне сједнице, да представници Републике Српске у Парламентарној скупштини БиХ, Савјету министара БиХ и Предсједништву БиХ могу да присуствују сједницама, али на начин да у свом одлучивању уважавају ставове и одлуке Народне скупштине Републике Српске, Владе Републике Српске и предсједника Републике Српске, респективно.
11. Народна скупштине Републике Српске предлаже предсједнику Републике Српске да упути поновни позив представницима институција и других конститутивних народа из ФБиХ за разговор и дијалог о могућим рјешењима за превазилажење тренутне кризе у БиХ.
12. Народна скупштина Републике Српске остаје при ставу да БиХ може егзистирати само на бази Устава БиХ и договора између два ентитета и три конститутивна народа.
13. Ови закључци ступају на снагу наредног дана од дана доношења.

**усвојени су са *50 гласова за, ниједним против и ниједан посланик се није уздржао од гласања.***

Предсједник је закључио Двадесет седму посебну сједницу Народне скупштине Републике Српске.

У складу са чланом 174 став 10 Пословника Народне скупштине Републике Српске саставни дио овог записника је стенограм од 123 странице, тонски и видео-запис Двадесет седме посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***